Ukrainada Ravon R2 eng ommabop arzon avtomobil deb topildi

Ravon R2 Ukrainada eng ko‘p sotilgan avtomobillar o‘nligiga kirdi. U, shuningdek, mamlakatdagi eng arzon avtomobillar o‘nligiga ham kirgan, deb yozadi CarDiagram.

Ravon — yangi avtomobil brendi bo‘lib, Ukrainada yaxshi ma’lum bo‘lgan Matiz va Gentra modellari endi ushbu marka ostida chiqarilmoqda.
R2 Amerikaning Chevrolet Spark avtomobili o‘zgartirilgan versiyasidir. Ukrainada uning narxi 189 000 grivendan (6900 dollar atrofida) boshlanadi. Eng arzon mashinalar reytingida Ravon R2 uchinchi o‘rinni egallagan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.